Abán Éfraím lâyi man, ébá bálúman ai Yúda bâyi tugi, Efraím ǎ yǐ kig bad bɔ̌ Yúda abán, Yúda nyé a təge bǎd lúman ai Éfraím. 14Bâyi mǎn kə̄ kǔ Fīlísta á yób ḿfág yǎ ńyīmbī dzób, bə́ mān fə kə́ sa ébá yā ńtólē dzób; bâyi fudi Edom ai Moad mɔ́ á nyɔ́l, bɔ́n bə́ Amon bə́ ńtɔ̄á bītúgā byábán. 15Ǹtondôbə a yi mân atɔ̌g máŋ yā Égîptɛn, a yi fəb wɔ́ wóé á Éfrǎta á yób, á ndúgúdu evúndū dzíé ńdɔ ǎ yi búg óswé miḿbál zamgbál, bod bə́ ngadaŋ məkǒl mīńkōd. 16Ǹdzɔ́ŋ ńnēn wâyi bɔ ású bə̄lígī yā áyɔŋ díé, ású ébá bâyi lígī a Asiría, anə́ á ngābɔ ású Ísraɛ̂l, ámǒs á sɔ̂ á ńnam Égîptɛn.